CELEX: 32014D0332
Language: et
Date: 2014-06-04 00:00:00
Title: 2014/332/EL: Komisjoni rakendusotsus, 4. juuni 2014 , millega muudetakse otsuste 92/260/EMÜ, 93/197/EMÜ ja 2004/211/EÜ lisasid loomatervishoiu- ning veterinaarsertifikaatide nõuete osas, mis kehtivad registreeritud hobuste importimisel India territooriumi teatavatest osadest (teatavaks tehtud numbri C(2014) 3582 all)  EMPs kohaldatav tekst

6.6.2014   
            
            
               ET
            
            
               Euroopa Liidu Teataja
            
            
               L 167/52
            
         KOMISJONI RAKENDUSOTSUS,
   4. juuni 2014,
   millega muudetakse otsuste 92/260/EMÜ, 93/197/EMÜ ja 2004/211/EÜ lisasid loomatervishoiu- ning veterinaarsertifikaatide nõuete osas, mis kehtivad registreeritud hobuste importimisel India territooriumi teatavatest osadest
   
      
         (teatavaks tehtud numbri C(2014) 3582 all)
      
   
   (EMPs kohaldatav tekst)
   
      (2014/332/EL)
   
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 13. juuli 1992. aasta direktiivi 92/65/EMÜ, milles sätestatakse loomatervishoiu nõuded ühendusesiseseks kauplemiseks loomade, sperma, munarakkude ja embrüotega, mille suhtes ei kohaldata direktiivi 90/425/EMÜ A (I) lisas osutatud ühenduse erieeskirjades sätestatud loomatervishoiu nõudeid, ning nende impordiks ühendusse, (1) eriti selle artikli 17 lõike 3 punkti a,
   võttes arvesse nõukogu 30. novembri 2009. aasta direktiivi 2009/156/EÜ hobuslaste liikumist ja kolmandatest riikidest importimist reguleerivate loomatervishoiunõuete kohta, (2) eriti selle artikli 12 lõikeid 1 ja 4, artikli 15 punkti a, artikli 16 lõiget 2 ning artikli 19 sissejuhatavat lauset ja punkte a ja b,
   ning arvestades järgmist:
   
               (1)
            
            
               Direktiivis 2009/156/EÜ on kehtestatud hobuslaste liitu importimist reguleerivad loomatervishoiu nõuded. Direktiivis on sätestatud, et hobuslaste import liitu on lubatud ainult sellistest kolmandatest riikidest, kus täidetakse teatavaid loomatervishoiunõudeid.
            
         
               (2)
            
            
               Komisjoni otsuses 92/260/EMÜ (3) on sätestatud loomatervishoiu ja veterinaarsertifikaatidega seotud nõuded registreeritud hobuste ajutiseks impordiks liitu vähem kui 90 päevaks selle otsuse I lisas kohaselt sanitaarrühmadesse liigitatud kolmandatest riikidest. Kõnealuse otsuse II lisas on esitatud sellise veterinaarsertifikaadi näidis, mis peab kaasas olema kõnealustesse sanitaarrühmadesse kuuluvatest kolmandatest riikidest saabuvate loomadega.
            
         
               (3)
            
            
               Komisjoni otsuses 93/197/EMÜ (4) on sätestatud loomatervishoiu ja veterinaarsertifikaatidega seotud nõuded registreeritud hobuslaste ning aretamiseks ja tootmiseks ettenähtud hobuslaste impordiks liitu selle otsuse I lisas teatavatesse sanitaarrühmadesse liigitatud kolmandatest riikidest. Kõnealuses lisas on määratud kindlaks kategooria, millesse kuuluvaid hobuslasi võib importida teatavast kolmandast riigist. Kõnealuse otsuse II lisas on esitatud sellise veterinaarsertifikaadi näidis, mis peab kaasas olema kõnealustesse sanitaarrühmadesse kuuluvatest kolmandatest riikidest saabuvate loomadega.
            
         
               (4)
            
            
               Komisjoni otsusega 2004/211/EÜ (5) on kehtestatud kolmandate riikide või, kui kohaldatakse piirkondadeks jaotamist, nende osade loetelu, millest liikmesriigid peavad lubama hobuslaste ning nende sperma, munarakkude ja embrüote importi, samuti on esitatud muud sellise impordi suhtes kohaldatavad nõuded. See loetelu on esitatud kõnealuse otsuse I lisas.
            
         
               (5)
            
            
               Eespool esitatud teabe kohaselt on India vaba hobuste Aafrika katkust kooskõlas liidu õigusaktidega ja viimasest hobuste Aafrika katku puhangust teatati 1963. aastal. India on kaks aastat olnud ka vaba hobuste Venezuela entsefalomüeliidist, millest ei ole selles kolmandas riigis kunagi teatatud. Siiski esineb India territooriumi teatavatel osadel malleust ja kargtaudi esinemise kohta ei ole teavet.
            
         
               (6)
            
            
               Võttes arvesse India epidemioloogilist olukorda seoses hobuslaste nakkushaigustega, tuleks see kolmas riik määrata sanitaarrühma C otsuse 92/260/EMÜ ja otsuse 93/197/EMÜ I lisa kohaselt.
            
         
               (7)
            
            
               Kuna malleusega nakatumise oht on registreeritud hobuste puhul väiksem, on asjakohane lubada liitu tuua ainult registreeritud hobuslasi ja nõuda, et nendele otsuste 92/260/EMÜ ja 93/197/EMÜ kohaselt liitu toodavatele registreeritud hobustele oleks tehtud malleuse ja kargtaudi test. Otsuse 92/260/EMÜ või 93/197/EMÜ II lisas esitatud näidisveterinaarsertifikaati C tuleks seepärast lisada tingimus teha kõnealustele Indiast toodavatele hobustele nimetatud uuringud.
            
         
               (8)
            
            
               Otsuse 92/260/EMÜ ja otsuse 93/197/EMÜ I ja II lisa tuleks seepärast vastavalt muuta.
            
         
               (9)
            
            
               31. detsembril 2013 teatas India kirja teel komisjonile, et on loodud hobuslaste taudidest vaba tsoon keskuses „Remount and Veterinary Corps” (Meerut Cantonment, district Meerut, division Meerut, Uttar Pradeshi osariik), ning esitas vajalikud direktiivi 2009/156/EÜ artikli 12 kohased tagatised.
            
         
               (10)
            
            
               Võttes arvesse, et komisjoni auditi tulemused ei ole veel saabunud, kuid India soovib osaleda 2014. aasta augustis toimuval ühenduse Fédération Èquestre Internationale (FEI) rahvusvahelisel hobuste võistlusel Prantsusmaal Normandias, tuleks Indias loodud hobuslaste taudidest vaba tsoon kuni 2014. aasta oktoobrini ajutiselt heaks kiita.
            
         
               (11)
            
            
               Piirkondadeks jaotamine peaks hõlmama ka juurdepääsuteid registreeritud hobuste viimiseks hobuslaste taudidest vabast tsoonist lähimasse rahvusvahelisse lennujaama, mille kohta India on esitanud standardtöökorra ja bioturvalisusmeetmed.
            
         
               (12)
            
            
               Seepärast tuleks vastavalt muuta otsuse 2004/211/EÜ I lisa.
            
         
               (13)
            
            
               Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Otsuse 92/260/EMÜ I ja II lisa muudetakse vastavalt käesoleva otsuse I lisale.
   Artikkel 2
   Otsuse 93/197/EMÜ I ja II lisa muudetakse vastavalt käesoleva otsuse II lisale.
   Artikkel 3
   Otsuse 2004/211/EÜ I lisa muudetakse vastavalt käesoleva otsuse III lisale.
   Artikkel 4
   Käesolev otsus on adresseeritud liikmesriikidele.
   
      Brüssel, 4. juuni 2014
      
         
            Komisjoni nimel
         
         
            komisjoni liige
         
         Tonio BORG
      
   
   
      (1)  EÜT L 268, 14.9.1992, lk 54.
   
      (2)  ELT L 192, 23.7.2010, lk 1.
   
      (3)  Komisjoni otsus 92/260/EMÜ, 10. aprill 1992, loomatervishoiunõuete ja veterinaarsertifikaatide kohta registreeritud hobuslaste ajutiseks impordiks (EÜT L 130, 15.5.1992, lk 67).
   
      (4)  Komisjoni otsus 93/197/EMÜ, 5. veebruar 1993, loomatervishoiu nõuete ja veterinaarsertifikaatide kohta registreeritud hobuslaste ning aretamiseks ja tootmiseks ettenähtud hobuslaste impordil (EÜT L 86, 6.4.1993, lk 16).
   
      (5)  Komisjoni otsus 2004/211/EÜ, 6. jaanuar 2004, millega kehtestatakse kolmandate riikide ja nende territooriumi osade loetelu, millest liikmesriigid lubavad importida elushobuslasi ning hobuslaste spermat, munarakke ja embrüoid, ning millega muudetakse otsuseid 93/195/EMÜ ja 94/63/EÜ (ELT L 73, 11.3.2004, lk 1).
   
      I LISA
      Otsuse 92/260/EMÜ I ja II lisa muudetakse järgmiselt.
      
                  1)
               
               
                  I lisas asendatakse sanitaarrühma C määratud kolmandate riikide loetelu järgmisega:
                  „Sanitaarrühm C (1)
                  Kanada (CA), Hiina (3) (CN), Hongkong (HK), India (3) (IN), Jaapan (JP), Korea Vabariik (KR), Aomen (MO), Malaisia (poolsaar) (MY), Singapur (SG), Tai (TH), Ameerika Ühendriigid (US)”.
               
            
                  2)
               
               
                  II lisas esitatud näidisveterinaarsertifikaadi C III jaotise punkt l asendatakse järgmisega:
                  
                              „(l)
                           
                           
                              kui hobune on pärit Hiinast (1) (3), Indiast (1) (3) või Taist (3), tehti talle komplemendi sidumise test malleuse kohta ja kargtaudi kohta; see test tehti kümne päeva jooksul enne … (4) (5) eksporti võetud vereproovilt saadud lahusel 1/10 ja selle tulemus oli negatiivne;”.
                           
                        
            
   
      II LISA
      Otsuse 93/197/EMÜ I ja II lisa muudetakse järgmiselt.
      
                  1)
               
               
                  I lisas asendatakse sanitaarrühma C määratud kolmandate riikide loetelu järgmisega:
                  „Sanitaarrühm C (1)
                  Kanada (CA), Hiina (2) (3) (CN), Hongkong (3) (HK), India (2) (3) (IN), Jaapan (3) (JP), Korea Vabariik (3) (KR), Aomen (3) (MO), Malaisia (poolsaar) (3) (MY), Singapur (3) (SG), Tai (3) (TH), Ameerika Ühendriigid (US)”.
               
            
                  2)
               
               
                  II lisas esitatud näidisveterinaarsertifikaadi C III jaotise punkt m asendatakse järgmisega:
                  
                              „m)
                           
                           
                              kui hobune on pärit Hiinast (1) (3), Indiast (1) (3) või Taist (3), tehti talle komplemendi sidumise test malleuse kohta ja kargtaudi kohta; see test tehti kümne päeva jooksul enne … (4) eksporti võetud vereproovilt saadud lahusel 1/10 ja selle tulemus oli negatiivne;”.
                           
                        
            
   
      III LISA
      Otsuse 2004/211/EÜ I lisa muudetakse järgmiselt:
      
                  1)
               
               
                  lisatakse riikide ISO-koodide tähestikulises järjekorras järgmine rida:
                  
                              „IN
                           
                           
                              India
                           
                           
                              IN-0
                           
                           
                              Kogu riik
                           
                           
                              C
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                               
                           
                        
                              IN-1
                           
                           
                              Hobuslaste taudidest vaba tsoon keskuses „Remount and Veterinary Corps” Uttar Pradeshi osariigi Meeruti ringkonna haldusüksuses Meerut Cantonment, sealhulgas juurdepääsuteed New Delhi lennujaama hobuslaste viimiseks ja toomiseks
                              (üksikasjade kohta vt lahter 6)
                           
                           
                              C
                           
                           
                              X
                           
                           
                              —
                           
                           
                              X
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              Kehtib kuni 31. oktoobrini 2014”
                           
                        
            
                  2)
               
               
                  Lisatakse järgmine lahter 6:
                  
                              „Lahter 6
                           
                           
                               
                           
                        
                              IN
                           
                           
                              India
                           
                           
                              IN-1
                           
                           
                              Hobuslaste taudidest vaba tsoon keskuses „Remount and Veterinary Corps”, Meerut Cantonment, district Meerut, division Meerut, Uttar Pradeshi osariik, (asukoht: 29.028893, 77.731018 või +29° 01′ 44,01″, +77° 43′ 51,66″), mille ümber on loodud 10-kilomeetrine järelevalvetsoon, sealhulgas juurdepääs Roorkee, Mawana ja Delhi teede kaudu riiklikule maanteele nr 58, ning Hapuri maantee (57), GT maantee, Dharampura maantee, Eastern Approachi maantee, Yudister Setu, Lala Hardev Sahai Marg, Mahatma maantee, Vandemataram Marg, riiklik maantee nr 8, Airport Road, Ullan Batar Marg Indira Gandhi rahvusvaheline lennujaam New Delhis”